**ΔΗΜΟΣ ΤΡΙΚΚΑΙΩΝ**

**Αντιδημαρχία Καθημερινότητας & Καθαριότητας**

**Αγαπητέ/η Κύριε/α,**

**Σας υπενθυμίζουμε τις υποχρεώσεις των αδειούχων πωλητών, παραγωγών και εργαζομένων στη λαϊκή - δημοτική αγορά, όπως αυτές απορρέουν από τον Κανονισμό Καθαριότητας & Προστασίας Περιβάλλοντος του Δήμου Τρικκαίων:**

**1. Να τηρείτε την καθαριότητα και την ευταξία των χώρων που καταλαμβάνουν οι πάγκοι πώλησης των προϊόντων σας.**

**2. Να μην καταλαμβάνετε κοινόχρηστους ή ιδιωτικούς χώρους , εκτός των ορίων της έκτασης που σας αναλογεί, σύμφωνα με την άδειά σας.**

**3. Να τηρείτε τους κανόνες υγιεινής και να διατηρείτε σε καλά κλεισμένες σακούλες τα απορρίμματα που παράγετε κατά την διάρκεια λειτουργίας της λαϊκής- δημοτικής αγοράς.**

**4. Να μην ρυπαίνετε με την ρίψη κάθε είδους απορριμμάτων και ιδιαιτέρων ευπαθών ειδών που αλλοιώνονται εύκολα (λέπια ψαριών, εντόσθια, κόκαλα, φύλλα λαχανικών, σάπια φρούτα, χύμα υπολοίπων προϊόντων, κ.τ.λ.) καθώς και ειδών συσκευασίας (χαρτοκιβώτια, τελάρα, κ.τ.λ.)**

**5. Μετά τη λήξη λειτουργίας της λαϊκής αγοράς (14:30) υποχρεούστε να αποσύρετε τους πάγκους πώλησης των προϊόντων σας και να συλλέγετε τα απορρίμματα σε πλαστικές ανθεκτικές σακούλες καλά κλεισμένες και να τις εναποθέτετε στον πλησιέστερο κάδο απορριμμάτων και όχι εκτός των κάδων.**

**6. Να μην εμποδίζετε το έργο της υπηρεσίας καθαριότητας και να συμμορφώνεστε με τις υποδείξεις των υπαλλήλων της υπηρεσίας.**

**Ευελπιστούμε στη συνεργασία σας.**

**Παρακαλείσθε για τη συμμόρφωσή σας με τις παραπάνω υποχρεώσεις. Διαφορετικά θα βρεθούμε στη δυσάρεστη θέση επιβολής προστίμων που σύμφωνα με τον Κανονισμό ανέρχονται μέχρι του ποσού των 600 €.**

**Ο Αντιδήμαρχος**

**Καθημερινότητας & Καθαριότητας**

**Δημήτριος Βασταρούχας**